Når enzymer binder flere substrater, såsom [[dihydrofolatreduktase]] (vist til højre), kan enzymkinetik også vise den sekvens hvormed substraterne binder og den sekvens i hvilken produkter afgives. Et eksempel på enzymer, der binder et enkelt substrat og afgiver flere produkter er [[protease]]r, som kløver ét proteinsubstrat til to polypeptidprodukter. Andre sammenføjer to substrater, såsom [[DNA-polymerase]], der linker et [[nukleotid]] til [[DNA]]. Selvom disse mekanismer ofte er en kompleks række trin, er der typisk ét ''hastighedsbestemmende trin'', der bestemmer den overordnede kinetik. Dette [[hastighedsbestemmende trin]] kan være en kemisk reaktion eller en [[konformationsisomerisme|konformationsændring]] af enzymet eller substrat(erne), såsom dem der er involveret i afgivelsen af produkt(er) fra enzymet.
Fysik Kemi